AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) patikėjimo teise valdo pastatą – viešąjį tualetą (toliau – tualetas), Molėtų r. sav., Molėtų m., Amatų g. 3D. Tualetas naudojamas savarankiškajai savivaldybės funkcijai - sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas – vykdyti, kuri perduota UAB „Molėtų švara“. Pastatas pastatytas 1998 m., todėl reikalingas remontas, didelės pastato eksploatavimo išlaidos.

Atsižvelgdama į tai, Administracija parengė sprendimą, kuriame siūlo tualetą, esantį Molėtų r. sav., Molėtų m., Amatų g. 3D, išnuomoti viešojo konkurso būdu 10 metų laikotarpiui teikti viešojo tualeto paslaugą.

Parengto sprendimo projekto tikslas - išnuomoti viešojo konkurso būdu 10 metų laikotarpiui viešojo tualeto pastatą, adresu: Molėtų r. sav., Molėtų m., Amatų g. 3D, teikti viešojo tualeto paslaugą ir nustatyti pradinę 1 kv. m nuomos kainą – 0,18 Eur per mėnesį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 36 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 3, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijos funkcijoms vykdyti nereikalingos pastatas bus išnuomotas ir jame bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.